1997D0555 — FI — 11.11.2010 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 14 päivänä heinäkuuta 1997, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti sementtien, rakennuskalkkien ja muiden hydraulisten sideaineiden osalta (ETA:n kannalta merkityksellinen teksti) (97/555/EY) (EYV L 229, 20.8.1997, p.9)

Muutettu:









▼B

KOMISSION PÄÄTÖS,

tehty 14 päivänä heinäkuuta 1997,

rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti sementtien, rakennuskalkkien ja muiden hydraulisten sideaineiden osalta

(ETA:n kannalta merkityksellinen teksti)

(97/555/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY ( 1 ), sellaisena kuin se on muutettuna direktiivillä 93/68/ETY ( 2 ), ja erityisesti sen 13 artiklan 4 kohdan, sekä katsoo, että sekä katsoo, että komission on valittava direktiivin 89/106/ETY 13 artiklan 3 kohdan mukaisesta kahdesta menettelystä rakennusalan tuotteiden vaatimustenmukaisuuden osoittamiseksi ”vähiten työläs menettely ottaen huomioon turvallisuusseikat”; tämä tarkoittaa, että on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadunvalvontajärjestelmä välttämätön ja riittävä edellytys vaatimustenmukaisuuden osoittamiseksi vai tarvitaanko 13 artiklan 4 kohdassa mainittujen perusteiden täyttymiseen liittyvistä syistä hyväksytyn varmentamiselimen puuttumista asiaan, edellä mainitun 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä; sen vuoksi on suotavaa määritellä tuotteiden tai tuoteryhmien käsite käytettäväksi toimeksiannoissa ja teknisissä eritelmissä, edellä mainitun 13 artiklan 3 kohdassa esitetyt kaksi menettelyä kuvaillaan yksityiskohtaisesti direktiivin 89/106/ETY liitteessä III; sen vuoksi on tarpeen määritellä selkeästi menetelmät, joilla näitä kahta menettelyä toteutetaan liitteen III mukaisesti kunkin tuotteen tai tuoteryhmän osalta, koska liitteessä III annetaan etusija tietyille järjestelmille, menettely, johon viitataan 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menettelyjen vaihtoehtoa 1 ilman jatkuvaa valvontaa ja vaihtoehtoja 2 ja 3, ja menettely, johon viitataan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menettelyjä ja liitteessä III olevan 2 kohdan ii alakohdassa säädettyjen menettelyjen vaihtoehtoa 1 jatkuvalla valvonnalla, ja tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN:







1 artikla

Liitteessä I mainittujen tuotteiden ja tuoteryhmien vaatimustenmukaisuus on osoitettava menettelyllä, jossa valmistaja on yksin vastuussa tehtaan sisäisestä laadunvalvontajärjestelmästä, jolla valmistetaan, että tuote on asianmukaisten teknisten eritelmien mukainen.

2 artikla

Liitteessä II mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi tuotteita tai niiden sisäistä laadunvalvontaa valvoo ja arvioi hyväksytty varmentamiselin.

3 artikla

Liitteen III mukainen vaatimustenmukaisuuden osoittamismenettely esitetään yhdenmukaistettujen standardien toimeksiannoissa.

4 artikla

Tämä päätös on osoitettu kaikille jäsenvaltioille.









LIITE I

Rakennuskalkit, joihin sisältyvät:

kalsiumkalkit,

dolomiittiset kalkit sekä

hydrauliset kalkit.









LIITE II

Tavalliset sementit, joihin sisältyvät:

portlandsementit,

portlandseossementit: (portlandkuonasementit: A-S ja B-S; portlandsilikasementit: A-D; portlandpozzolaanisementit: luonnonpozzolaani A-P, luonnonpozzolaani B-P, tekopozzolaani A-Q ja tekopozzolaani B-Q; portlandlentotuhkasementit: silikaattinen A-V, silikaattinen B-V, kalkkipitoinen A-W ja kalkkipitoinen B-W; poltetut portlandsaviliuskesementit: A-T ja B-T; portlandkalkkikivisementit: A-L ja B-L; portlandseossementit: A-M ja B-M),

masuunikuonasementit: A, B ja C,

pozzolaanisementit: A ja B, sekä

seossementit: A ja B.

Erikoissementit, joihin sisältyvät:

alhaislämpösementit,

sulfaatinkestävät sementit,

valkosementit,

merivedenkestävät sementit sekä

vähäalkaliset sementit.

Kalsiumaluminaattisementit

Muuraussementit

Tienrakentamisen hydrauliset sideaineet









LIITE III

TUOTERYHMÄ

SEMENTIT, RAKENNUSKALKIT JA MUUT HYDRAULISET SIDEAINEET

Vaatimustenmukaisuuden osoittamismenettelyt

Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean / Euroopan sähkötekniikan standardointikomitean (CEN/CENELEC) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t):







Tuote (tuotteet) Käyttötarkoitus (käyttötarkoitukset) Taso(t) tai luokka (luokat) Vaatimustenmukaisuuden osoittamismenettely(t) Tavalliset sementit, joihin sisältyvät: — portlandsementit — portlandseossementit — portlandkuonasementit portlandsilikasementit portlandpozzolaanisementit portlandlentotuhkasementit poltetut portlandsaviliuskesementit portlandkalkkikivisementit portlandseossementit — masuunikuonasementit — pozzolaanisementit — seossementit Betonin, laastin, injektointilaastin sekä muiden seosten valmistaminen rakennustöitä ja rakennustuotteiden valmistusta varten — 1 + Erikoissementit, joihin sisältyvät: — alhaislämpösementit — sulfaatinkestävät sementit — valkosementit — merivedenkestävät sementit — vähäalkaliset sementit — 1 + Kalsiumaluminaattisementit — 1 + Muuraussementit — 1 + ▼M1 Rakennuskalkki, johon sisältyvät: — kalsiumkalkki — dolomiittinen kalkki — hydraulinen kalkki — 2 + ▼B Tienrakentamisen hydrauliset sideaineet Betonin, laastin, injektointilaastin sekä muiden seosten valmistaminen teiden rakennekerrosten stabilointia varten — 2 + Menettely 1 +: Ks. direktiivin 89/106/ETY liitteessä III olevan 2 kohdan i alakohta mukaan lukien tehtaalla otettujen pistokoenäytteiden testaus. Menettely 2: Ks. direktiivin 89/106/ETY liitteessä III olevan 2 kohdan ii alakohdan vaihtoehto 1 mukaan lukien hyväksytyn varmennuslaitoksen toteuttama tehtaan sisäisen laadunvalvonnan varmentaminen tehtaan ja sen sisäisen laadunvalvonnan alkutarkastuksen perusteella (ilman tehtaan sisäisen laadunvalvonnan jatkuvaa valvontaa, arviointia ja hyväksymistä). Menettely 2 +: Ks. direktiivin 89/106/ETY liitteessä III olevan 2 kohdan ii alakohdan vaihtoehto 1 mukaan lukien hyväksytyn varmennuslaitoksen toteuttama tehtaan sisäisen laadunvalvonnan varmentaminen tehtaan ja sen sisäisen laadunvalvonnan alkutarkastuksen sekä tehtaan sisäisen laadunvalvonnan jatkuvan valvonnan, arvioinnin ja hyväksymisen perusteella.

Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.